**НАРОДНО ЧИТАЛИЩЕ „ИСКЪР – 2004г”**

*С.ЗЛИ ДОЛ, ОБЩИНА МЕЗДРА ОБЛАСТВРАЦА*

**Годишен отчет за дейността на читалището за 2023г.**

 Има един уникален културен феномен от световна величина, един само наш си модел и това е българското Читалище. Съвременното читалище е наследник на българската самодейност през периода на Възраждането. Целта му е била една – съхраняване на традиционните български ценности и добродетели. Там е създадено мястото на просвещение, което и до днес е така. Българинът винаги се е стремил към знание, съзнавайки, че е наследник на братята Кирил и Методи, той винаги е търсел книгата като врата към света. И една от важните първи задачи на читалищата е била библиотечното дело и неговото обогатяване. Читалището е сърцето на селото и местната общност, то е единственият създател на културен живот.

**Основни задачи:**

 • Съвместна дейност на НЧ „Искър – 2004г” с училището с. Зверино, детски градини, кметството, читалища, РБ ,, Христо Ботев ‘’гр. Враца и община Мездра при провеждането на местни и общински празници, национални събори и международни фестивали.

 • Да разшири съдържателния и социалния обхват на читалищната дейност за привличане на по-широк кръг население.

 • Да използваме фолклора като средство за възпитание.

 • Да спомага изграждането на ценностна система у децата и младежите.

 • Да опазва културно-историческото наследство и националните традиции.

 • Да разработва и реализира инициативи, проекти за общностно местно развитие и финансиране на читалищната дейност.

 • Да работи за осигуряване на по-добра, по-съвременна и по висококачествена образователна, културна, социална и информационна среда на населението.

 • Да поддържа активно партньорство с културните институции и бизнеса за взаимна полза .

• Обогатяване на библиотечния фонд, чрез закупуване на нова литература, участие в проекти и дарения.

• Съхраняване, обогатяване и ремонт на материалната база на НЧ „Искър 2004” с помощта на община Мездра и участие в проекти.

**1.Библиотечна и информационна дейност**

През изтеклата 2023 година бяха регистрирани 66 читатели, общият брой на посещенията в библиотеката бяха 363, като 95 за дома, 79 в читалнята, 174 на организирани събития, 15 за автоматизирани читателски места. Чрез табла и витрини се изнасяше информация за ново набавена литература, за културният живот на библиотеката и за услугите, които предлага на потребителите. Започна изпращането на покани на закъснели читатели чрез социални мрежи и телефон. Библиотеката рекламира дейността си и тази на читалището чрез рекламни покани и обяви за предстоящите мероприятия. Активно се използваше компютърната техника, безплатният достъп до интернет, съвременна копирна техника, улеснява общуването между хората, включително и в социалните мрежи. През отчетената година БФ на библиотеката е 3923 тома, заетите библиотечни документи са 277. Придобити от проект „Българските библиотеки- съвременни центрове за четене и информираност 2023”- 74 тома на стойност 1229лв. Дарени 28 тома художествена литература. Отчислените библиотечни документи няма. През 2023 година имахме абонамент на 1 периодично издание. Библиотечните мероприятия, които организираме са в полза на децата и учениците, а именно маратон на четенето по време на лятната занималня, децата подкрепиха четенето с „Четене на открито”.

 **2. Културно- масова работа**

 Културно-масовата работа през годината беше насочена предимно към празници, бележити дати, чествания и годишнини. Традиционният общоселски празник тази година се състоя на 23.09.2023г. Всички инициативи в читалището се случват с активна взаимна работа с местното кметство, община Мездра и с помощта на самодейци доброволци и членове на НЧ като пример за екипна работа. Културните и библиотечни събития са 43 за годината, от тях кътове – 1, литературни утра и беседи – 6, занимания – 4, кулинарни изложби – 3, обредни тържества – 7, конкурси – 1, фестивали – 5, развлечения - 1, работни срещи – 5, други мероприятия - 10. Но, пред нас стоят и доста трудности, едно от тях е привличане на повече млади хора и деца в живота на читалището.

 **3. Художествено-творческа дейност**

 В читалището развиват своя талант и умения над 20 деца и възрастни. Ръководител на Смесена фолклорна група е Кръстю Стефанов. Непрекъснато се стремим да обогатяваме репертоара на самодейния състав. СФГ е сформирана от жени, деца и мъже, в нея участват цели поколения от които баба, дядо, дъщеря и внуче и две баби с внучета, двама братя и дъщеря и майка и се надяваме да привлечем още хора към групата. През 2023 година самодейната група взе участие в НАЦИОНАЛЕН ФОЛКЛОРЕН СЪБОР „ДЕ Е БЪЛГАРСКОТО” Туристически комплекс „Дядо Йоцо гледа” - с. Очин дол, община Мездра, област Враца, Международен фестивал Folk Nuance гр. Китен където се завърнахме със 4 златни медала, плакет, 4 диплома и купата на фестивала. Участие на Празника на с. Дърманци , Ботевите празници в с. Люти брод и на всички местни празници в селото. Гордеем се с нашите самодейци и не пропускаме да популяризираме техните успехи на всякъде, а те пък разнасят славата на читалището и селото с магична сила. Не можем да пренебрегнем и „Арт работилницата”, благодарение на работниците в читалището и децата се изработват всички декори за различните мероприятия и концерти в читалището, като основно работиха през лятната занималня. Именно една такава форма на работа в читалището е лятната занималня – тя действа от няколко години и в нея се занимават и забавляват деца на различна възраст. Имаше конкурс за мартеница, коледна картичка, великденска украса, най – красива великденска украса и яйце, най – гиздавата лазарка и сурвачка. Лятна работа с деца премина в различни занимания: Обучения организирани от Младежки център Враца във с. Зли дол и в читалището в с. Оселна с младежите. ,, Игри на воля”, ,, Да се учим да шием и творим” и мн. др. Читалищното настоятелство през изминалата година се стремеше да разнообрази делниците и празниците на населението на Зли дол. Но наред с постигнатите резултати има още какво да се направи.

**4. РАБОТА ПО ПРОЕКТИ**

Читалището през 2023г. работи по 2 проекта, проект „Българските библиотеки - съвременни центрове за четене и информираност 2023”към МК на стойност 1229 лева и втория проект е към МЛАДЕЖКИ ИНИЦИАТИВИ „Създаваме Заедно” гр Враца. Проекта с който кандидатствахме ,, Сто лета назад ‘’е на стойност 500лева. Направихме женски носии за певческата група, характерни за нашето село.

  **6. ОРГАНИЗАЦИОННА СТРУКТУРА**

 През 2023г. са проведени 4 заседания на Читалищното Настоятелство. На 01.03.2024г. се проведе Отчетно събрание, на което се прие годишния доклад за дейността и годишния финансов отчет на читалището. През 2023г. читалищните членове бяха 52, надяваме се тази година да привлечем повече хора.

 **7. ФИНАНСИ**

 Благодарим на всички, които са винаги с нас. През изминалата година читалището работи по утвърдени субсидии отпуснати от държавния и общински бюджет, финансови постъпления от членски внос, дарителства и др. Държавната субсидия изразходвахме главно за заплати и осигурителни вноски на читалищните служители. За издръжка на дейностите в читалището разчитахме основно на финансовата подкрепа на Община Мездра и на дарители, за което БЛАГОДАРИМ.

Всичко отчетено до тук не би могло да се осъществи без отговорната работа на Настоятелството и щатния екип на читалището. Изказваме благодарност на всички, които имат принос за реализиране на цялостната дейност на нашето читалище: самодейци, които участват в любителските състави и техния ръководител, членовете на читалищното Настоятелство и Проверителната комисия.

 Считаме, че през изминалата година постигнахме много, като оценяваме и възможностите да се работи за още подобри резултати. Без да мислим,че сме направили всичко възможно и сме постигнали изключителни резултати, можем спокойно да кажем, че в обикновените делници и празници работихме за хората, и че за постигане на още по-добри резултати разчитаме на всички вас, членовете на читалищното настоятелство, самодейците и доброволци.

 Изготвил:

 Секретар: Ваня Кръстева

05.01.2024г.

с. Зли дол